**ՀԻՄՆԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2023 ԹՎԱԿԱՆԻ ԴԵԿՏԵՄԲԵՐԻ 11-Ի N 191-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

Նախագիծը մշակվել է «Նորմատիվ իրավական ակտերի մասին» օրենքի  33-րդ հոդվածի  և 34-րդ հոդվածի 4-րդ մասի համապատասխան։

Դեռևս 2023 թվականի դեկտեմբերի 11-ին N 191-Ա որոշմամբ համայնքի ավագանին հավանություն էր տվել Աբովյան համայնքում 2024 թվականի մասնակցային բյուջետավորման գործընթացն սկսելուն, որով սահմանվել էին հիշյալ գործընթացի հիմնական պայմանները՝ ՀՀ կառավարության 02.11.2023թ. N 1890-Ն որոշմանը համապատասխան։  
Սույն թվականի հունվարի 11-ին Աբովյանի համայնքապետարանում տեղի ունեցավ շահագրգիռ քննարկում Աբովյանի համայնքապետարանի աշխատակազմի ներկայացուցիչների, համայնքի վարչական ղեկավարների, ՀՀ տարածքային կառավարման և ենթակառուցվածների ու ֆինանսների նախարարությունների ներկայացուցիչների միջև։ Վերջիններս, ընդհանուր առմամբ իրենց գոհունակությունն են հայտնել Աբովյան համայնքում մասնակցային բյուջետավորման գործընթացից՝ Ավագանու 2023 թվականի դեկտեմբերի 11-ին N 191-Ա որոշման վերաբերյալ աշխատանքային կարգով ներկայացնելով առանձին դիտարկումներ։  
Հաշվի առնելով այդ առաջարկությունները՝ ներկա նախագծով ավելի հստակ են սահմանվում մասնակցային բյուջետավորման վավերապայմանները, ֆինանսավորման ընդհանուր ծավալը, ինչը միմիայն կնպաստի գործընթացի բնականոն իրականացմանը և համայնքի բնակիչների իրազեկվածության մակարդակի բարձրացմանը։   
Նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

**ՀԱՄԱՅՆՔԻ ՂԵԿԱՎԱՐԻ ԱՌԱՋԻՆ ՏԵՂԱԿԱԼ՝ Դ. ԶԱՐՈՅԱՆ**